Diari Oficial de la Generalitat Valenciana


Sumari del DOGV 9418, del 02-09-2022 (2022/7607)

Cultura Resident. Programa de residències de creació. Convocatòria de producció artística.
------------------------------------------------------------------------------------------

### Dades del document

Número de DOGV
:   9418

Data del DOGV
:   02-09-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/7607


Data del document
:   08-08-2022

Organisme emissor
:   Consorci de Museus de la Comunitat Valenciana

Tipus de document
:   Anunci

Descriptors 

:   * ajuda pública

Cultura Resident. Programa de residències de creació. Convocatòria de producció artística. [2022/7607]  
1. Objecte  
El Consorci de Museus de la Comunitat Valenciana publica aquesta convocatòria amb la intenció de facilitar a creadores o creadors temps, espai, acompanyament i recursos per a la producció de projectes artístics inèdits.  
La iniciativa va dirigida a l'impuls de la creació lligada a les pràctiques artístiques contemporànies a través de propostes inèdites que requerisquen d'un impuls per a la seua producció, havent de tindre com a objectius l'experimentació i la innovació en l'àmbit de la creació artística actual en el seu sentit més ampli.  
Se seleccionaran set projectes, dels quals almenys quatre correspondran a creadors o creadores amb lloc de naixement o arrelament a la Comunitat Valenciana. En aquest sentit se seleccionaran dos projectes que tindran un període de residència de dos mesos i altres dos que tindran un període de residència de quatre mesos que es desenvoluparan a Alacant i tres projectes de tres mesos que es desenvoluparan a Almedíjar (Castelló). Durant el període de residència, les persones seleccionades hauran de residir o desplaçar-se al context proposat i tindre com a base l'espai de treball disponible en el Centro Cultural Las Cigarreras d'Alacant i «Espacio de Encuentros Rurales La Surera» (Almedíjar, Castelló).  
A causa de la situació sanitària derivada de la covid-19, les residències podran patir modificacions de calendari, per tant, els projectes s'han de poder fer adaptant-se a la situació sanitària corresponent de manera que es mantinguen els objectius plantejats en aquesta convocatòria. En cas d'impossibilitat per alguna de les parts de realitzar el projecte segons el que s'estableix, es podrà cancel·lar la residència seguint les condicions de contractació.  
  
2. Dotació econòmica  
S'estableix una dotació total de 37.870 euros, impostos inclosos, destinada a honoraris i despeses de set projectes que s'estructuren de la manera següent:  
  
Dos residències de dos mesos de duració / Centro Cultural Las Cigarreras d'Alacant  
- 1.000 euros per mes de residència, sense impostos indirectes inclosos, en concepte d'honoraris per al projecte seleccionat. En aquest sentit, es considera la base imposable de 1.000 euros per al càlcul de l'Impost sobre la Renda de les Persones Físiques (IRPF) i el càlcul d'impostos sobre el valor afegit (IVA), tant si els imputa com si el projecte n'està exempt. En cas d'estar-ne exempt, haurà d'estar degudament justificat en la factura emesa.  
- 2.500 euros, sense impostos, destinats a despeses de desenvolupament del projecte seleccionat. En aquest sentit, es considera la base imposable de 2.500 euros, per al càlcul d'impostos sobre el valor afegit, tant si els imputa com si el projecte n'està exempt. En cas d'estar-ne exempt, haurà d'estar degudament justificat en la factura emesa.  
  
- El CMCV correrà amb les despeses de viatge d'inici i fi del període de residència en el context nacional valorant les necessitats de l'artista i facilitarà una borsa de 600 euros per a mobilitat europea i de 1.600 per a mobilitat internacional.  
- El Consorci de Museus de la Comunitat Valenciana i el Centro Cultural Las Cigarreras d'Alacant proporcionaran assistència tècnica quan siga necessari.  
- El Centro Cultural Las Cigarreras no disposa de presa d'aigua en els boxs, equipament escènic, audiovisual, informàtic, espais de taller ni maquinària específica, etc.  
- No inclou assegurança mèdica durant el període de residència.  
  
Dos residències de quatre mesos de duració / Centro Cultural Las Cigarreras d'Alacant:  
- 1.000 euros per mes de residència, sense impostos indirectes inclosos, en concepte d'honoraris per al projecte seleccionat. En aquest sentit, es considera la base imposable de 1.000 euros per al càlcul de l'Impost sobre la Renda de les Persones Físiques (IRPF) i el càlcul d'impostos sobre el valor afegit (IVA), tant si els imputa com si el projecte n'està exempt. En cas d'estar-ne exempt, haurà d'estar degudament justificat en la factura emesa.  
- 4.000 euros, sense impostos, destinats a despeses de desenvolupament del projecte seleccionat. En aquest sentit, es considera la base imposable de 4.000 euros per al càlcul d'impostos sobre el valor afegit, tant si els imputa com si el projecte n'està exempt. En cas d'estar-ne exempt, haurà d'estar degudament justificat en la factura emesa.  
  
- El CMCV correrà amb les despeses de viatge d'inici i fi del període de residència en el context nacional valorant les necessitats de l'artista i facilitarà una borsa de 600 euros per a mobilitat europea i de 1.600 per a mobilitat internacional.  
- El Consorci de Museus de la Comunitat Valenciana i el Centro Cultural Las Cigarreras d'Alacant proporcionaran assistència tècnica quan siga necessari.  
- El Centro Cultural Las Cigarreras no disposa de presa d'aigua en els boxs, equipament escènic, audiovisual, informàtic, espais de taller ni maquinària específica, etc.  
- No inclou assegurança mèdica durant el període de residència.  
  
Tres residències de tres mesos de duració / «Espacio de Encuentros Rurales La Surera» (Almedíjar, Castelló)  
- 1.000 euros per mes de residència, sense impostos indirectes inclosos, en concepte d'honoraris per al projecte seleccionat. En aquest sentit, es considera la base imposable de 1.000 euros per al càlcul de l'Impost sobre la Renda de les Persones Físiques (IRPF) i el càlcul d'impostos sobre el valor afegit (IVA), tant si els imputa com si el projecte n'està exempt. En cas d'estar-ne exempt, haurà d'estar degudament justificat en la factura emesa.  
- 3.000 euros, sense impostos, destinats a despeses de desenvolupament del projecte seleccionat. En aquest sentit, es considera la base imposable de 3.000 euros per al càlcul d'impostos sobre el valor afegit, tant si els imputa com si el projecte n'està exempt. En cas d'estar-ne exempt, haurà d'estar degudament justificat en la factura emesa.  
  
- El CMCV correrà amb les despeses de viatge d'inici i fi del període de residència en el context nacional valorant les necessitats de l'artista i facilitarà una borsa de 600 euros per a mobilitat europea i de 1.600 per a mobilitat internacional.  
- Acompanyament i assistència per part de l'equip de «Espacio de Encuentros Rurales La Surera» i el Consorci de Museus de la Comunitat Valenciana durant el desenvolupament de la residència. L'acompanyament comptarà a més amb el suport de diferents col·lectius de la comarca i entitats involucrades a la dinamització territorial per a l'execució dels projectes seleccionats.  
- No inclou assegurança mèdica durant el període de residència.  
- Les tres residències se desenvolucparan en els espais proposats per l'Espai d'Encontres Rurals La Surera (Almedíjar, Castelló)  
Tant el Centro Cultural Las Cigarreras com La Surera no disposen d'equipament tècnic. L'equipament tècnic ha de proporcionar-lo l'artista resident.  
L'equip del Consorci de Museus de la Comunitat Valenciana proporcionarà acompanyament, context i un programa de trobades vinculades a les residències.  
Partida pressupostaria: 22783  
  
3. Espai de treball i allotjament  
La participació en les residències implica acceptar la mobilitat en cas de no residir en el context proposat. No es consideraran vàlides les propostes que plantegen la relació amb el context proposat de manera puntual.  
Les quatre residències proposades per al context d'Alacant es desenvoluparan en les instal·lacions del Centro Cultural Las Cigarreras d'Alacant (Carrer Sant Carles 78, 03537 Alacant), amb:  
- Espai de treball amb superfícies de 32 i 39,01 m², alguns dels quals es poden utilitzar de manera compartida en el cas dels col·lectius.  
  
- Els boxs de treball tenen llum artificial, aire condicionat ?fred/calor-, connexions elèctriques, neteja bàsica i WI-FI.  
- Els projectes residents podran fer ús de la resta de les instal·lacions i espais de Cigarreras segons la disponibilitat del centre.  
- Per a les persones seleccionades que residisquen a més de 50km de l'espai de treball proposat, el Consorci de Museus de la Comunitat Valenciana proporcionarà una ajuda d'allotjament de 700 euros per mes de residència per cada projecte seleccionat.  
Les tres residències proposades per al context d'Almedíjar (Castelló) comptaran amb un espai d'allotjament i treball en «Espacio de Encuentros Rurales La Surera» (Carrer Carboneras, 4, 12567, Almedíjar, Castelló), amb:  
- 3 habitacions en un apartament compartit independent de l'alberg, amb capacitat per a 3 o 6 persones (depenent de si són per a ús individual o doble) amb terrassa pròpia, sala, menjador, cuina, bany compartit i accés a internet.  
- Espais de treball/taller compartits. La Surera compta amb espai/ taller d'arts gràfiques, producció de paper artesanal i espai de coworking per a treball digital amb connexió a internet.  
- Accés i ús de les zones comunes de La Surera: pati, menjador, sala d'estar, sala per a arts escèniques, saló multiusos (destinat a treballs col·lectius, seminaris, formacions, presentacions, cinema?), taller de ceràmica, taller d'eines col·lectiu, hort i galliner.  
- L'immoble disposa d'ascensor.  
  
4. Persones seleccionades  
Poden optar a la convocatòria persones o col·lectius que desenvolupen la seua producció en l'àmbit de la creació escènica, visual, musical, literària, audiovisual o qualsevol altre àmbit de les pràctiques artístiques contemporànies. En cas de presentar la sol·licitud a títol col·lectiu, les prestacions s'assignaran a la persona designada pel col·lectiu sol·licitant. No es modificaran les condicions d'honoraris, desplaçaments i producció en cap cas per tractar-se d'un col·lectiu. En tot cas, es donarà tractament d'una unitat. En cas de presentar la sol·licitud a títol col·lectiu no formalitzat legalment, les prestacions s'assignaran a la persona que figure en el formulari com a representant, entesa com la designada pel col·lectiu sol·licitant.   
Si el col·lectiu no està legalment constituït, han de figurar tots/totes els/les autors/autores del projecte en la sol·licitud en cas que diversos membres emeten factures en el projecte, i tots/totes hauran de complir les obligacions tributàries establides per llei i estar en disposició d'emetre factures.  
Si l'autor/autora o grup és una associació, societat o col·lectiu legalment constituït en qualsevol de les formes que preveu la llei que els habilita per a emetre factures i la facturació dels beneficis de la residència es pretén realitzar a través d'aquesta entitat, la sol·licitud s'ha de fer a nom de l'entitat i s'han d'indicar els/les components o autors del projecte en el formulari de sol·licitud.  
En el cas d'Alacant, almenys dos dels quatre projectes seleccionats correspondran a creadors/es nascuts/es o amb arrelament en la Comunitat Valenciana, i per al context d'Almedíjar, almenys dos dels tres projectes correspondran a creadors/es nascuts/es o amb arrelament en la Comunitat Valenciana.  
  
5. Termini de presentació de sol·licituds  
S'obrirà l'endemà de la publicació en el DOGV i finalitzarà el 14 d'octubre de 2022. Quan acabe aquest termini no s'admetrà cap sol·licitud.  
  
6. Presentació de sol·licituds  
Es pot presentar únicament un projecte per persona o col·lectiu. Les sol·licituds s'han de presentar preferentment en format digital a través de l'aplicació disponible en www.consorcimuseus.gva.es/convocatories. Per al correcte enviament hauran de respectar la mida dels adjunts indicats al formulari i rebre un email de confirmació després de la presentació de la proposta.  
També podran presentar-se de qualsevol de les formes que preveu l'article 16.4 i 16.5 de la Llei 39/2015, d'1 d'octubre, del procediment administratiu comú de les administracions públiques.  
El contingut del projecte es pot redactar en qualsevol de les llengües oficials de la Comunitat Valenciana. Les sol·licituds hauran d'adjuntar la documentació següent:  
- Indicar si la postulació és per a Alacant o Almedíjar.  
- Indicar si la proposta es presenta a títol individual o col·lectiu (amb indicació de totes les persones que són autores de la proposta i la persona representant).  
- Temporalitat de la residència (2 o 4 mesos, en el cas de les residències en el context d'Alacant).  
- Número de document d'identificació de la persona a títol individual, el de l'entitat o la persona representant del col·lectiu (DNI, NIE o passaport; CIF en cas d'entitats).  
- Dades de contacte: adreça electrònica, telèfon, adreça postal.  
- Títol del projecte.  
- Breu resum del projecte (1.500 caràcters).  
- Carta de motivació (1.500 caràcters).  
- Memòria tècnica que continga:  
- Títol del projecte.  
- Objectius.  
- Calendari d'execució.  
- Necessitats específiques.  
- Metodologia.  
- Pressupost desglossat.  
- Curriculum vitae de l'autor/a o col·lectiu sol·licitant, incloent-hi la documentació dels últims treballs realitzats o treballs relacionats amb la proposta.  
- Document DNI / NIE / passaport.  
- Document acreditatiu de la residència a la Comunitat Valenciana (certificat d'empadronament) per a les persones sol·licitants no nascudes a la Comunitat Valenciana que vulguen demostrar l'arrelament a aquest territori.  
- Declaració responsable signada segons el model de la convocatòria.  
  
7. Procés de selecció  
Per a la valoració i selecció de les sol·licituds presentades queda constituït un jurat d'acord amb el Codi de Bones Pràctiques en la Cultura Valenciana, garantint la presència de representants de la societat civil, d'experts en la matèria i del Consorci de Museus de la Comunitat Valenciana.  
Aquest jurat està presidit per Carmen Amoraga Toledo, directora general de Cultura i Patrimoni i presidenta de la Comissió Científic-Artística o persona en qui delegue, i format per José Luis Pérez Pont, director gerent del Consorci de Museus de la Comunitat Valenciana; José Ángel Jesús-María, llicenciat en Belles Arts i gestor cultural proposat per GC. Associació Valenciana de Professionals de la Cultura; Col·lectiu Fotolateras, compost per Lola Barcia i Marinela Forcadell, proposades per Mujeres en las Artes Visuales (MAV); Mireia Luzárraga, artista i arquitecta docent de projectes arquitectònics de la UA (Universitat d'Alacant); Valentina Romero Mateo, coordinadora de projectes culturals del Projecte «Espacio de Encuentros Rurales La Surera», i Carlos Aguilera, fotògraf i resident de Cultura Resident producció artística, 2020.  
Els projectes es valoraran tenint en compte els criteris següents:  
  
- Adequació dels projectes amb els objectius de la convocatòria: fins a un màxim de 4 punts.  
- Caràcter innovador i qualitat artística de la proposta: fins a un màxim de 3 punts.  
- Trajectòria de la persona o col·lectiu sol·licitant: fins a un màxim de 2 punts.  
- Optimització dels recursos econòmics i materials: fins a un màxim d'1 punt.  
En el cas de les residències realitzades en Almedíjar, es valorarà que els projectes seleccionats es plantegen en diàleg amb les línies de treball actives al «Espacio de Encuentros Rurales La Surera» (https://lasurera.org/programa-de-residencias-artisticas) de manera que es puguen desenvolupar de manera autònoma però integrada en l'ecosistema de producció i agents actius al voltant del projecte. Algunes de les línies de treball són els sabers locals, l'arrelament i la joventut, la participació de dones artistes facilitant espais per a la conciliació art-vida i vinculant la creació als processos de criança i comunitat, l'entorn natural, la recuperació, la transmissió i posada en valor del patrimoni cultural per a reflexionar sobre la nostra societat i oferir espais d'expressió a les poblacions locals, la dinamització dels territoris rurals per a imaginar altres futurs possibles, la sobirania local, ecologia i cures, les noves narratives en el teixit rural/perifèric en diàleg amb ruralitat en risc de despoblació, l'escola rural i la comunitat educativa, entre altres.  
  
Es desestimaran els projectes que no respecten els principis democràtics de convivència i pluralitat per a garantir, així, la igualtat de totes les persones amb independència de gènere, raça, llengua i orientació sexual.  
  
8. Resolució  
El jurat triarà set projectes i set més, que quedaran com a reserva en cas que la persona o col·lectiu seleccionat hi renunciara.  
La notificació dels projectes seleccionats pel jurat es farà mitjançant la publicació d'aquests en el lloc web del Consorci de Museus de la Comunitat Valenciana (www.consorcimuseus.gva.es) i en el DOGV. A més, es notificarà aquesta resolució a totes les persones participants per correu electrònic.  
Contra la decisió es podrà interposar, de conformitat amb el que disposa l'article 123 de la Llei 39/2015 de procediment administratiu comú de les administracions públiques, un recurs potestatiu de reposició en el termini d'un mes a comptar des de l'endemà de la notificació/publicació davant del mateix òrgan que va dictar l'acte.  
Els projectes no seleccionats presentats per via electrònica es destruiran i els materials adjunts s'eliminaran del servidor corresponent.  
  
El Consorci de Museus de la Comunitat Valenciana es compromet a no distribuir ni fer ús de la informació dels projectes no seleccionats.  
  
En cas que els projectes no s'adapten a l'objecte i els criteris establits, el jurat podrà deixar la convocatòria deserta, totalment o parcialment.  
  
9. Compromís d'acceptació  
Les persones seleccionades hauran de subscriure un contracte amb el Consorci de Museus de la Comunitat Valenciana. Aquest document tindrà per objecte regular els drets i les obligacions de les parts, així com establir la regulació dels incompliments.  
És indispensable, per a poder rebre els pagaments, presentar al Consorci de Museus de la Comunitat Valenciana els certificats que demostren estar al corrent de les seues obligacions tributàries i davant de la Seguretat Social o declaració responsable.  
  
La persona o col·lectiu resident accepta el contingut d'aquesta convocatòria i és coneixedora de les circumstàncies i especificacions descrites en el document de preguntes freqüents vinculat a aquestes bases: https://www. consorcimuseus.gva.es/wp-content/uploads/2021/02/PREGUNTES-2021.pdf  
  
10. Pagament de la quantitat assignada  
El pagament s'efectuarà mitjançant transferència bancària, d'acord amb la disponibilitat de tresoreria, i es farà efectiu en dos pagaments, amb prèvia presentació de les factures reglamentàries en dos moments i de la manera següent:  
Respecte als 2.000 euros en concepte d'honoraris previstos per a la modalitat de dos mesos de residència i els 4.000 euros per a la modalitat de quatre mesos amb bases imposables de 1.000 euros per mes de residència desenvolupades en el context d'Alacant, s'abonaran en dos pagaments mitjançant factura: una inicial del 70 % a la signatura del contracte i una altra final amb el 30 % restant en finalitzar el període de residència, aplicant els impostos o exempcions corresponents i degudament justificats.  
Respecte a la partida de producció (bases imposables de 2.500 euros i 4.000 euros) es pagaran en dues factures, una inicial del 70 % a la signatura del contracte i una altra final amb el 30 % restant en finalitzar el període de residència aplicant els impostos o exempcions corresponents i degudament justificats.  
Respecte als 3.000 euros en concepte d'honoraris previstos per als dos projectes en el context d'Almedíjar amb bases imposables de 1.000 euros per mes de residència, s'abonaran en dos pagaments mitjançant factura: una inicial del 70 % a la signatura del contracte i una altra final amb el 30 % restant en finalitzar el període de residència, aplicant els impostos o exempcions corresponents i degudament justificats.  
Respecte a la partida de producció (base imposable de 3.000 euros) es pagaran en dues factures, una inicial del 70 % a la signatura del contracte i una altra final amb el 30 % restant en finalitzar el període de residència aplicant els impostos o exempcions corresponents i degudament justificats.  
La facturació s'haurà de realitzar de manera electrònica a través de la plataforma FACE: www.face.gob.es/va.  
  
11. Termini d'execució  
En el cas d'Alacant, les residències de quatre mesos iniciaran l'1 de febrer i finalitzaran el 31 de maig de 2023 i les de dos mesos iniciaran l'1 d'abril i acabaran el 31 de maig de 2023.  
Les residències realitzades en el context d'Almedíjar, iniciaran l'1 de febrer i acabaran el 30 d'abril de 2023.  
  
12. Obligacions de les persones o col·lectius seleccionats  
Les persones o col·lectius seleccionats hauran de comunicar per escrit l'acceptació, en un termini no superior a 15 dies des de la publicació de la resolució. En cas contrari, perdran la condició de persona o col·lectiu beneficiari.   
Les persones o col·lectius seleccionats es comprometen a realitzar la residència d'acord amb aquestes bases. Qualsevol possible modificació en el seu projecte haurà d'estar suficientment motivada i ser autoritzada prèviament pel Consorci de Museus de la Comunitat Valenciana.  
  
Igualment, es compromet a destinar la quantitat assignada a materials únicament a aquest fi. També ha de sotmetre's al control financer i complir les obligacions tributàries establides per llei.  
Així mateix, en cas d'absentar-se de l'espai de treball durant les dates de la residència o no ajustar l'estada a aquesta temporalitat, es podran anul·lar totalment o parcialment l'estada i les prestacions. De la mateixa manera, els projectes residents hauran de participar en les activitats que el Consorci de Museus de la Comunitat Valenciana organitze en relació amb aquest programa de residències, incloent-hi una presentació pública de resultats en el format que es considere oportú i un seguit d'activitats i trobades previstes durant la residència, i haurà de contribuir a la visibilitat i la comunicació del programa compartint el seu procés de treball a sol·licitud de l'equip de coordinació del programa.  
En aquest sentit, cada vegada que el projecte seleccionat realitze comunicacions públiques relacionades amb aquest en qualsevol suport o plataforma, haurà de fer menció expressa al Consorci de Museus de la Comunitat Valenciana de la següent manera: projecte produït pel Consorci de Museus de la Comunitat Valenciana a través del programa de residències Cultura Resident, en col·laboració amb el centre de residència en cada cas.  
Igualment, els residents han de complir les normes de funcionament dels espais d'acollida.  
  
13. Obligacions del Consorci de Museus de la Comunitat Valenciana  
El Consorci de Museus de la Comunitat Valenciana es compromet a desenvolupar aquest programa d'acord amb el Codi de Bones Pràctiques en la Cultura Valenciana i vetlarà en tot moment pels drets de les persones seleccionades i la integritat dels seus projectes.  
El Consorci de Museus de la Comunitat Valenciana serà l'encarregat d'avaluar, supervisar i fer el seguiment del desenvolupament del projecte, així com de les tasques de coordinació i de complir els terminis acordats respecte a l'execució d'aquest projecte.  
El Consorci de Museus de la Comunitat Valenciana durà a terme una difusió correcta del projecte, tant en el seu lloc web com a través d'altres mitjans de comunicació pública.  
  
14. Prerrogatives de el Consorci de Museus de la Comunitat Valenciana  
El Consorci de Museus de la Comunitat Valenciana podrà sol·licitar informació sobre el desenvolupament del projecte durant la fase de realització.  
De comú acord amb les persones o col·lectius seleccionats, el Consorci de Museus de la Comunitat Valenciana queda en llibertat per a negociar la coproducció dels projectes seleccionats amb altres institucions.  
15. Drets d'autoria  
Les persones o col·lectius seleccionats cedeixen de manera no exclusiva al Consorci de Museus de la Comunitat Valenciana els drets de comunicació pública dels projectes seleccionats per a la publicació en catàlegs, cartells, vídeos promocionals, pàgines web, xarxes socials i altres mitjans audiovisuals, sempre relacionats amb els fins de la institució convocant, sense perjudici dels drets morals que tinguen en relació amb l'autoria.  
Així mateix, les persones o col·lectius seleccionats es comprometen a fer un correcte esment del programa Cultura Resident i del Consorci de Museus de la Comunitat Valenciana així com de la modalitat i del centre col·laborador en les seues plataformes web, xarxes socials i difusió del projecte desenvolupat en el marc d'aquesta convocatòria.  
Les persones participants en la convocatòria asseguren que la proposta presentada és original i que en tenen tots els drets, inclosos (però de manera no excloent) els drets de propietat intel·lectual. Si la proposta inclou drets de terceres persones, les persones participants garanteixen l'obtenció dels drets, autoritzacions i/o llicències necessàries, i exoneren el Consorci de Museus de la Comunitat Valenciana de qualsevol reclamació en aquest sentit.  
El Consorci de Museus de la Comunitat Valenciana es compromet a respectar escrupolosament els drets de l'autor o autora sobre la seua obra i en reconeix, en tot moment, l'autoria.  
  
16. Acceptació  
La participació en aquesta convocatòria suposa l'acceptació íntegra d'aquestes bases.  
  
València, 8 d'agost de 2022.- El gerent del Consorci de Museus de la Comunitat Valenciana: José Luis Pérez Pont.